3 คดีสุดอื้อฉาวของเหล่าดาราคนดังของไทยประจำปี 2024

ผ่านปี 2024 กันไปหมาดๆ ก็นับว่าเป็นอีกปีที่คงจะฝังอยู่ในใจหลายคนไปอีกนาน ไม่ว่าจะเป็นความขัดแย้งที่เกิดขึ้นในต่างประเทศ รัสเซีย-ยูเครน อิสราเอล-กลุ่มฮามาส และพี่ใหญ่อย่างจีน-อเมริกา

พอหันกลับมามองบ้านเราก็มีเรื่องวุ่นวายมากมายไม่ต่างกัน ทั้งข่าวการบ้านการเมือง ข่าวอาชญากรรม และที่พลาดไม่ได้เลยก็คือข่าวการฉ้อโกง หลอกลวงสุดอื้อฉาวของบรรดาเหล่าคนดังทั้งหลายที่พุดขึ้นมาเป็นดอกเห็ด วันนี้เราเลยจะพาเพื่อนๆ มาย้อน 3 คดีสุดโด่งดังที่ปลุกกระแสถึงคำถามที่ว่า เรายังจะเชื่อถือในตัวคนที่เป็นเหมือนหน้าตาของประเทศ หรือคนที่บอกว่าตัวเองเป็นผู้พิทักษ์ความยุติธรรมได้อยู่อีกหรือไม่

ดิไอคอนกรุ๊ป

เรียกได้ว่าเป็นคดีสุดสะเทือนวงการธุรกิจ การเมืองและดาราไทยในปี 2024 เลยก็ว่าได้ เมื่อช่วงตุลาคม 2024 มีผู้เสียหายจำนวนมากรวมตัวกันออกมาฟ้องร้อง บอกว่าถูกทางบริษัทหลอกลวงให้ซื้อสินค้าจำนวนมากเพื่อนำไปขายต่อ โดยมีบรรดาเหล่าบอสๆ คนดังอย่างบอสกัน บอสแซม บอสมิน พ่อข่ายแม่ข่าย และหัวหน้าใหญ่อย่าง บอสพอล เป็นตัวชูโรงปลุกปั้นความมั่นใจ

แต่แท้ที่จริงแล้วมีการเปิดเผยว่าจุดประสงค์หลักของธุรกิจนี้คือการเน้นหาคนมาร่วมลงทุน ไม่ใช่การขายสินค้าอย่างที่หลายคนเข้าใจ สุดท้ายเมื่อตัวสินค้าไม่ได้รับความนิยม สินค้าก็ขายไม่ออก ทำให้ผู้คนจำนวนมากที่คิดจะสร้างตัวจากแบรนด์สินค้านี้ต้องสูญเงินก้อนสุดท้ายไป และมีบางรายถึงกับคิดสั้นจบชีวิตลง

สุดท้ายคดีนี้ทำให้มีผู้เสียหายเกือบ 8,000 ราย และสร้างความเสียหายกว่า 1,600 ล้านบาท